[bookmark: _GoBack][image: http://www.cdep.ro/img/stema/stemaCDEP.png]
Parlamentul României
Camera Deputaților

	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DISCIPLINĂ ȘI IMUNITĂȚI

	București, 16.05.2023
Nr. 4c-7/155                                            
	                         București, 16.05.2023 
Pl-x 4c-13/222





			Către,
				  BIROUL PERMANENT AL
CAMEREI DEPUTAŢILOR

		
			
                 Vă înaintăm alăturat raportul comun asupra Proiectului de Lege privind aprobarea Ordonanţei de urgenţă a Guvernului nr.185/2022 pentru modificarea art.2 alin.(3) din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local trimis spre dezbatere în fond, în procedură de urgență, Comisiei pentru administrație publică și amenajarea teritoriului și Comisiei juridice, de disciplină și imunități cu adresa nr. PLx 127/2023 din 6 martie 2023.



	PREȘEDINTE
	PREȘEDINTE

	Simona BUCURA - OPRESCU
	Laura VICOL 

  RAPORT COMUN  
asupra Proiectului de Lege privind aprobarea Ordonanţei de urgenţă a Guvernului nr.185/2022 pentru modificarea art.2 alin.(3) din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local


            În conformitate cu prevederile art.95 și 117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru administrație publică și amenajarea teritoriului și Comisia juridică, de disciplină și imunități au fost sesizate spre dezbatere în fond, în procedură de urgență, cu Proiectul de Lege privind aprobarea Ordonanţei de urgenţă a Guvernului nr.185/2022 pentru modificarea art.2 alin.(3) din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, trimis cu adresa nr.PLx127/2023 din 6 martie 2023 și înregistrat cu                   nr.4c-7/155/07.03.2023, respectiv cu nr.4c-13/222/06.03.2023.
           Senatul, în calitate de primă Cameră sesizată, a adoptat proiectul de lege în ședința din 27 februarie 2023 în condițiile articolului 115 alineatul (5) teza a III-a din Constituția României, republicată.
	Camera Deputaților este Cameră decizională, potrivit prevederilor art.75 din Constituția României, republicată și ale art.92 alin.(9) din Regulamentul Camerei Deputaților, republicat, cu modificările și completările ulterioare. 
	La întocmirea prezentului raport comun, Comisiile au avut în vedere: 
	- avizul favorabil al Consiliului Legislativ (nr.1463/27.12.2022)
	- avizul favorabil al Comisiei pentru transporturi și infrastructură 
	(nr.4c-4/70/14.03.2023)
	
	- avizul favorabil al Comisiei pentru drepturile omului, culte și problemele 	minorităților naționale (nr.4c-6/174/22.03.2023)
	- avizul favorabil al Comisiei pentru sănătate și familie 
	(nr.4c-10/96/20.03.2023)
          Proiectul de lege are ca obiect de reglementare modificarea art.2 alin.(3) lit.a) din Legea nr.255/2010, în sensul includerii ca expropriator în domeniul sănătăţii şi a Ministerul Transporturilor şi Infrastructurii, ce are în subordine unităţi spitaliceşti, alături de unităţile administrativ-teritoriale, prin autorităţile administraţiei publice locale şi Ministerul Sănătăţii, instituţii care deţin asemenea prerogative. Astfel, exproprierea pentru cauză de utilitate publică este necesar a fi demarată, de către Ministerul Transporturilor şi Infrastructurii, şi pentru unităţile spitaliceşti din reţeaua sanitară proprie pentru construcţie, reabilitare şi modernizare.
	În conformitate cu prevederile art.62 și 64 din Regulamentul Camerei Deputaţilor, republicat, cele două comisii sesizate în fond au dezbătut proiectul de lege în ședințe separate.
	Membrii Comisiei juridice, de disciplină și imunități au examinat proiectul de lege sus menționat în ședința din 9 mai 2023. 
	La ședința Comisiei juridice, de disciplină și imunități deputații au fost prezenți conform listei de prezență.
	La dezbaterile care au avut loc a participat, în calitate de invitat, în conformitate cu prevederile art.56 din Regulamentul Camerei Deputaților, republicat, cu modificările și completările ulterioare, domnul Sándor Gábor - secretar de stat în cadrul Ministerului Transportului și Infrastructurii.
	Membrii Comisiei pentru administrație publică și amenajarea teritoriului au examinat proiectul de lege sus menționat în ședințele din 4 aprilie 2023 și 16 mai 2023.
	La ședința Comisiei pentru administrație publică și amenajarea teritoriului deputații au fost prezenți conform listei de prezență.
	La dezbaterile care au avut loc a participat, în calitate de invitat, în conformitate cu prevederile art.56 din Regulamentul Camerei Deputaților, republicat, cu modificările și completările ulterioare, domnul Sándor Gábor - secretar de stat în cadrul Ministerului Transportului și Infrastructurii.
	În urma examinării proiectului de lege și a opiniilor exprimate, membrii celor două comisii au hotărât, cu majoritate de voturi (20 pentru și 4 abțineri), să propună plenului Camerei Deputaților adoptarea Proiectului de Lege privind aprobarea Ordonanţei de urgenţă a Guvernului nr.185/2022 pentru modificarea art.2 alin.(3) din Legea nr.255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local cu un amendament admis redat în anexa care face parte integrantă din prezentul raport comun.




      	În raport de obiectul și conținutul său, proiectul de lege face parte din categoria legilor ordinare.


	PREȘEDINTE
	PREȘEDINTE

	Simona BUCURA - OPRESCU
	Laura VICOL 

	
	

	SECRETAR,
	SECRETAR,

	Christine THELLMANN
	László-Zsolt LADÁNYI





	Șef serviciu, Cristian BITEA
	                           

	Consilier parlamentar, Roxana ARDELEANU

Anexă

AMENDAMENTE ADMISE

	Nr. crt.
	
OUG nr. 185/2022
	
Text adoptat de Senat
	Amendamente propuse 
(autorul amendamentelor)
	Motivarea amendamentului propus

	0
	1
	2
	3
	4

	1. 
	
	LEGE
privind aprobarea Ordonanţei de urgență a  Guvernului nr. 185/2022  pentru modificarea art. 2 alin.(3) din Legea nr. 255/2010 privind exproprierea pentru cauză de utilitate publică, necesară unor obiective de interes național, județean și local 

	Nemodificat
	

	2. 
	
	Articol unic.- Se aprobă Ordonanța de urgență a Guvernului nr.185 din 28 decembrie 2022 pentru modificarea art.2 alin.(3) din Legea nr.255/2010 privind exproprierea pentru cauză de utilitate publică, necesară realizării unor obiective de interes național, județean și local, publicată în Monitorul Oficial al României, Partea I, nr.1263 din 28 decembrie 2022.
	
	Articol unic.- Se aprobă Ordonanța de urgență a Guvernului nr.185 din 28 decembrie 2022 pentru modificarea art.2 alin.(3) din Legea nr.255/2010 privind exproprierea pentru cauză de utilitate publică, necesară realizării unor obiective de interes național, județean și local, publicată în Monitorul Oficial al României, Partea I, nr.1263 din 28 decembrie 2022, cu următoarea modificare:

	Tehnică legislativă.

	3. 
	ORDONANŢĂ DE URGENŢĂ pentru modificarea art. 2 alin. (3) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local

	
	Nemodificat
	

	4. 
	Articol unic - La articolul 2 alineatul (3) din Legea nr.255/2010 privind exproprierea pentru cauză de utilitate publică, necesară realizării unor obiective de interes național, județean și local, publicată în Monitorul Oficial al României, Partea I, nr 853 din 20 decembrie 2010, cu modificările și completările ulterioare, litera a) se modifică şi va avea următorul cuprins:

	
	Nemodificat
	

	5. 
	



"a) Ministerul Transporturilor şi Infrastructurii, prin Compania Naţională de Administrare a Infrastructurii Rutiere - S.A., precum şi prin Compania Naţională de Investiţii Rutiere - S.A., pentru toate lucrările de construcţie de drumuri de interes naţional, prin Compania Naţională de Căi Ferate «C.F.R.» - S.A., pentru lucrările de construcţie, reabilitare şi extindere a infrastructurii feroviare publice, prin Societatea Comercială de Transport cu Metroul Bucureşti «Metrorex» - S.A., pentru lucrările necesare dezvoltării reţelei de transport cu metroul şi de modernizare a reţelei existente, prin aeroporturile de interes naţional, pentru lucrările de dezvoltare a infrastructurii aeroportuare proprii, precum şi pentru lucrările derulate în perimetrul de dezvoltare a aeroporturilor privind construcţia de drumuri, de infrastructură feroviară publică, prin administraţiile portuare şi/sau de căi navigabile, precum şi instituţiile publice din domeniul de activitate al transporturilor navale, pentru lucrările de construcţie, reabilitare şi extindere a infrastructurii de transport naval, pentru lucrările portuare de transport feroviar şi rutier, precum şi prin unităţile spitaliceşti din reţeaua sanitară proprie pentru lucrările de interes public naţional de construcţie, reabilitare şi modernizare necesare funcţionării sistemului de sănătate, inclusiv pentru infrastructura aferentă acestora;"

	
	La articolul unic, litera a) a alineatului (3) al articolului 2, se modifică și va  avea următorul cuprins:

a) Ministerul Transporturilor și Infrastructurii prin Compania Naţională de Administrare a Infrastructurii Rutiere - S.A., precum şi prin Compania Naţională de Investiţii Rutiere - S.A., pentru toate lucrările de construcţie de drumuri de interes naţional, prin Compania Naţională de Căi Ferate «C.F.R.» - S.A., pentru lucrările de construcţie, reabilitare şi extindere a infrastructurii feroviare publice, prin Societatea Comercială de Transport cu Metroul Bucureşti «Metrorex» - S.A. pentru lucrările necesare dezvoltării reţelei de transport cu metroul şi de modernizare a reţelei existente sau prin Municipiul Cluj – Napoca pentru implementarea proiectului de infrastructură de transport «Tren metropolitan Gilău-Floreşti-Cluj-Napoca-Baciu-Apahida-Jucu-Bonţida - etapa I a sistemului de transport metropolitan rapid Cluj: Magistrala I de metrou şi tren metropolitan, inclusiv legătura dintre acestea. Componenta 1. Magistrala I de metrou Cluj», prin aeroporturile de interes naţional, pentru lucrările de dezvoltare a infrastructurii aeroportuare proprii, precum şi pentru lucrările derulate în perimetrul de dezvoltare a aeroporturilor privind construcţia de drumuri, de infrastructură feroviară publică, prin administraţiile portuare şi/sau de căi navigabile, precum şi instituţiile publice din domeniul de activitate al transporturilor navale, pentru lucrările de construcţie, reabilitare şi extindere a infrastructurii de transport naval, precum şi pentru lucrările portuare de transport feroviar şi rutier, precum și prin unitățile spitalicești din rețeaua sanitară proprie pentru lucrările de interes public național de construcție, reabilitare și modernizare necesare funcționării sistemului de sănătate, inclusiv pentru infrastructura aferentă acestora;”

Autori: Simona BUCURA – OPRESCU – deputat PSD și Bogdan Gheorghe TRIF – deputat PSD

	


















Având în vedere faptul că în 31.03.2023 a fost promulgată Legea nr.75/2023 care modifică articolul 2, alineatul (3),  litera a) al Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local trebuie corelate prevederile Legii nr.75/2023 cu cele ale OUG nr.185/2022, prin reformularea art.2, lit. a), alin. (3)

